Document ID: 31999D0502

Odločba Komisije
z dne 1. julija 1999
o sestavi seznama regij, ki so zajete v Cilju 1 Strukturnih skladov za obdobje od leta 2000 do 2006
(notificirana pod dokumentarno številko K(1999) 1770)
(1999/502/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih [1] in zlasti člena 3(2) Uredbe,
(1) ker točka 1 prvega pododstavka člena 1 Uredbe (ES) št. 1260/1999 navaja, da je Cilj 1 Strukturnih skladov spodbujati razvoj in strukturno prilagajanje regij, ki zaostajajo v razvoju;
(2) ker prvi pododstavek člena 3(1) Uredbe (ES) št. 1260/1999 podrobno določa, da so regije, ki jih zajema Cilj 1, tiste regije na ravni II nomenklature statističnih teritorialnih enot (raven NUTS II), katerih bruto domači proizvod na prebivalca (BDP), merjen po kupni moči in izračunan na podlagi podatkov Skupnosti za leta 1994, 1995 in 1996, ki so na voljo 26. marca 1999, znaša manj kakor 75 % povprečja Skupnosti;
(3) ker drugi pododstavek člena 3(1) Uredbe (ES) št. 1260/1999 določa, da ta cilj zajema tudi najbolj oddaljene regije (francoske čezmorske departmaje, Azore, Kanarske otoke in Madeiro), ki so vse pod pragom 75 %, in območja, ki izpolnjujejo pogoje v okviru Cilja 6 za obdobje 1995-1999 po Protokolu št. 6 k Aktu o pristopu Avstrije, Finske in Švedske [2];
(4) ker prvi pododstavek člena 6(1) Uredbe (ES) št. 1260/1999 navaja, da ne glede na člen 3 navedene uredbe regije, ki so bile v letu 1999 zajete v Cilj 1 po Uredbi Sveta (EGS) št. 2052/88 z dne 24. junija 1988 o nalogah Strukturnih skladov in njihovi uspešnosti ter o koordiniranju njihovih dejavnosti med seboj in z Evropsko investicijsko banko ter drugimi obstoječimi finančnimi instrumentov [3], kakor je bila nazadnje spremenjena z Uredbo (ES) št. 3193/94 [4], in niso navedene v drugem pododstavku člena 3(1) Uredbe (ES) št. 1260/1999, od 1. januarja 2000 do 31. decembra 2005 še naprej prejemajo prehodno podporo iz skladov v okviru Cilja 1;
(5) ker drugi pododstavek člena 6(1) Uredbe (ES) št. 1260/1999 določa, da Komisija ob sprejetju seznama iz člena 3(2) v skladu s členom 4(5) in (6) navedene uredbe sestavi seznam območij na ravni NUTS III, pripadajočih tistim regijam, ki bodo v letu 2006 prejemale prehodno podporo iz skladov v okviru Cilja 1;
(6) ker pa tretji pododstavek člena 6(1) Uredbe (ES) št. 1260/1999 določa, da lahko Komisija na predlog države članice ta območja nadomesti z območji na ravni NUTS III ali pod to ravnjo, pripadajočimi tistim regijam, ki izpolnjujejo merila iz člena 4(5) do (9), v mejah prebivalstva vsake regije iz drugega pododstavka člena 6(1) in ob upoštevanju skladnosti z drugim pododstavkom člena 4(4) navedene uredbe; ker je Komisija upoštevala zahteve držav članic s tem v zvezi;
(7) ker četrti pododstavek člena 6(1) Uredbe (ES) št. 1260/1999 določa, da območja regij, ki niso vključena v seznam iz drugega in tretjega pododstavka, v letu 2006 še naprej prejemajo podporo le iz ESS, FIUR in Usmerjevalnega oddelka EKUJS, znotraj enake oblike pomoči,
SPREJELA NASLEDNJO ODLOČBO:
Člen 1
Regije, zajete v Cilj 1, so naštete v Prilogi I.
Ta seznam velja od 1. januarja 2000 do 31. decembra 2006.
Člen 2
Regije in območja, ki bodo prejemala prehodno podporo v okviru Cilja 1, so našteta v Prilogi II.
Ta seznam velja za naštete regije od 1. januarja 2000 do 31. decembra 2005 oziroma do 31. decembra 2006.
Člen 3
Ta odločba je naslovljena na države članice.
V Bruslju, 1. julija 1999

Labels: 2
15
19
5